[εις βο]ρυσσθενη εισπλειν τον βου[λομε]νον κατα ταδε εδοξε βουληι [και δη]μωι κανωβος θρασυδαμαντο[ς] [ει]πε ειναι παντος χρυσιου επισημο [κ]αι αργυριο επισημου εισσαγωγην [κ]αι εξαγωγην ο δε θελων πωλειν [η] [ων]εισθαι χρυσιον επισημον η αργυ[ριο]ν επισημον πωλειτω και ωνεισθ[ω] [επι] του λιθου του εν τωι εκκλησιασ[τηριωι] ο[ς] δ αν αλλοθι αποδωται η πριη[ται] [--- φευ]ξειται ο μεν αποδομενος το [πωλομεν]ου αργυριου ο δε πριαμενος τη[ς] [τιμης] οσου επριατο πωλειν δε και ων[εισθαι] παντα προς το νομισμα το της [πολ]εως προς τον χαλκον και το αργυριο[ν] [το] ολβιοπολιτικον ος δ αν προς αλλο [τι] [αποδ]ωται η πριηται στερησεται ο μεν [αποδ]ομενος ο αν αποδωται ο δε πριαμ[εν]ος οσου αν πριηται πραξονται δε το[υς πα]ρα το ψηφισμα τι παρανομοντας οι αν την ωνην πριωνται των παρανομησαντων δικηι καταλαβοντε[ς] το δε χρυσιον πωλειν και ωνεισθ[αι το]ν μεν στατηρα τον κυζικηνον ε[ινα]το ημιστατηρο και μητε αξιωτερο[μ μη]τε τιμιωτερον το δ αλλο χρυσιον το[πισ]ημον απαν και αργυριον το επιση[μον] πωλειν και ωνεσθαι ως αν αλλ[ηλους] πειθωσι τελος δε μηδεν [πραττειν μητε] [χ]ρυσιου επισημου μητ αργυ[ριου επιση]μου μητε πωλοντα μητ [ωνουμενον] [-----]ργαμι[------].
N. Black Sea — Olbia [found at Hieron Kalchedonion (Anadolu Kavak)] — ca. 375-350 BC — IosPE I² 24 — IK Kalchedon 16
 ca. 375-350 BC 